Snapp's Baldin tapaaminen

Snapp's Baldin tapaaminen oli Taney Countyn rikollisuutta vastustaneen komitean viimeinen tapaaminen, jossa sen vanhat jäsenet ja useampi muu piirikunnan asukas perustivat alustavasti Bald Knobbers -ryhmän. Tapaaminen järjestettiin Snapp's Bald -nimisen kukkulan huipulla öiseen aikaan, ja siihen osallistui muutama sata piirikuntaa riivanneeseen laittomuuteen kyllästynyttä miestä.

Tapaamisen aikana Nat Kinney piti karismaattisia puheita yleisölleen ja ehdotti toverillisen yhteistyöjärjestön perustamista, jonka tarkoituksena oli rankaista kaikkia piirikunnan rikollisia. Kinneyn puheet saivat erittäin positiivisen vastaanoton, ja kansan toiveesta ryhmä ratsasti Snapp's Baldilta suoraan Taylorin veljesten kotitilalle, jossa he tuhopolttivat talon ja hirttivät molemmat veljekset.